

**Metodický pokyn gestora AK EŠIF č. 21**

**verzia 5**

**Programové obdobie 2014 – 2020**

|  |  |
| --- | --- |
| **Vec:** | k zberu údajov o administratívnych kapacitách do Informácie o stave administratívnych kapacít subjektov zapojených do riadenia, implementácie, kontroly a auditu EŠIF |
| **Určené pre:** | riadiace orgány  sprostredkovateľské orgány  platobné jednotky  centrálny koordinačný orgán  certifikačný orgán  orgán auditu  gestori horizontálnych princípov  ďalšie subjekty zapojené do riadenia, implementácie, kontroly a auditu EŠIF v zmysle Systému riadenia EŠIF na programové obdobie 2014 - 2020 a Systému finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 - 2020  riadiaci a sprostredkovateľský orgán pre Program rozvoja vidieka |
| **Vydáva:**  **Záväznosť:** | odbor administratívnych kapacít EŠIF  Ministerstvo investícií, regionálneho rozvoja a informatizácie SR  v súlade s kapitolou 1.2, ods. 3, písm. b) Systému riadenia európskych štrukturálnych a investičných fondov  Metodický pokyn má záväzný charakter v celom rozsahu, ak v jeho texte nie je pri konkrétnom ustanovení uvedené inak. |
| **Počet príloh:**  **Dátum vydania:** | 1  17.12.2021 |
| **Dátum účinnosti:** | 01.02.2022 |
| **Schválil:** | Ing. Iveta Turčanová, generálna riaditeľka sekcie OPTP a iných finančných mechanizmov |

Obsah

[1 Úvod 3](#_Toc90632600)

[2 Základné pojmy 3](#_Toc90632601)

[3 Štruktúra a obsah 4](#_Toc90632602)

[4 Zodpovednosti 5](#_Toc90632603)

[5 Popis hlavných údajov 6](#_Toc90632604)

[6 Zoznam použitých skratiek 7](#_Toc90632605)

[7 Zoznam príloh 7](#_Toc90632606)

## 1 Úvod

1. MIRRI SR v rámci PO 2014 – 2020 v zmysle Systému riadenia EŠIF, kapitoly 1.3.1.13 vykonáva funkciu gestora AK EŠIF. Ako gestor zodpovedá za systémový rámec pre podporu inštitucionálneho rozvoja a budovania AK EŠIF orgánov zapojených do procesu riadenia, implementácie, kontroly a  auditu EŠIF, za vypracovanie a realizáciu aktivít komplexného vzdelávacieho systému AK EŠIF pre PO 2014 - 2020 - Centrálneho plánu vzdelávania. Úlohy gestora AK EŠIF plní na MIRRI SR odbor administratívnych kapacít EŠIF organizačne začlenený v rámci sekcie OP TP a iných finančných mechanizmov.
2. Gestor AK EŠIF vydáva tento MP za účelom usmernenia subjektov zapojených do riadenia, implementácie, kontroly a auditu EŠIF pri zbere, spracovaní a poskytnutí údajov na prípravu dokumentu Informácia o stave administratívnych kapacít subjektov zapojených do riadenia, implementácie, kontroly a auditu európskych štrukturálnych a investičných fondov v programovom období 2014-2020 (ďalej „Informácia o stave AK EŠIF“) v súlade s časťou 1.3.1.13 ods. 1 písm. d) Systému riadenia EŠIF pre PO 2014 - 2020.
3. Cieľom metodického pokynu je definovať štruktúru a obsah dokumentu Informácia o stave AK EŠIF, zodpovednosti subjektov pri jeho príprave a rozsah požadovaných údajov, ako aj termíny na ich zasielanie prostredníctvom IS CPV.
4. Gestor AK EŠIF monitoruje a priebežne vyhodnocuje údaje získané z IS CPV od subjektov zapojených do riadenia, implementácie, kontroly a auditu EŠIF o AK EŠIF a stave čerpania technickej pomoci na osobné výdavky AK EŠIF.

## 2 Základné pojmy

1. AK EŠIF je definovaná ako špecifické pracovné miesto vo verejnej správe[[1]](#footnote-2) (ústrednej správe a územnej samospráve) slúžiace pre výkon činností na zabezpečenie riadenia, implementácie, kontroly a auditu EŠIF v programovom období 2014 - 2020. Maximálny počet miest AK EŠIF pre vybrané subjekty verejnej správy je stanovený uznesením vlády. Osobné výdavky zamestnanca[[2]](#footnote-3) vykonávajúceho činnosti súvisiace s riadením, implementáciou, kontrolou a auditom EŠIF v rámci pracovného miesta AK EŠIF sú oprávnenými na čiastočné alebo úplné financovanie z prostriedkov TP za podmienky, že zamestnanec pôsobí v stálej alebo dočasnej štátnej službe, alebo zamestnanec vykonáva prácu vo verejnom záujme.
2. FTE (full time equivalent) – ekvivalent plného pracovného úväzku. Pri stanovení počtu AK EŠIF, podieľajúcich sa na riadení, implementácii, kontrole a audite EŠIF ide o počet AK EŠIF, prepočítaný na plný pracovný úväzok za celý rok „n“ (pri zohľadnení percentuálneho podielu pracovného úväzku zamestnanca zo 100 % pracovného úväzku, percentuálneho podielu pracovného úväzku zamestnanca na implementácii EŠIF v rámci zmluvného pracovného úväzku, obsadenosti miesta v priebehu roka, príp. iných vplyvov), pričom ekvivalent plného pracovného úväzku zväčša nie je identický s počtom fyzických osôb (obsadených miest) AK EŠIF. Priemerný počet AK EŠIF prepočítaný na FTE (plný pracovný úväzok) v sledovanom období sa vypočíta podľa prílohy č.1 MP – Štvrťročný výkaz o práci.
3. Obsadené miesto AK EŠIF - pracovné miesto vo verejnej správe vytvorené a obsadené zamestnancom na výkon činností na zabezpečenie riadenia, implementácie, kontroly a auditu EŠIF v PO 2014 – 2020 (jeho hodnota je vždy celé číslo).
4. Zamestnanci vykonávajúci podporné činnosti - sú zamestnanci, ktorí priamo nevykonávajú riadenie, implementáciu, kontrolu a audit EŠIF, ale ich pracovná náplň je nevyhnutná na zabezpečenie uvedených činností. Pracovné miesta, v rámci ktorých sa vykonávajú podporné činnosti, resp. zamestnanci vykonávajúci podporné činnosti nie sú AK EŠIF. Podporné činnosti sa v rámci zberu údajov o AK EŠIF do Informácie o stave AK EŠIF sledujú a vykazujú samostatne (mimo AK EŠIF). Bližšia definícia podporných činností je uvedená v MP gestora AK EŠIF č. 22 k administratívnym kapacitám EŠIF subjektov zapojených do riadenia, implementácie, kontroly a auditu EŠIF v PO 2014 – 2020.

## 3 Štruktúra a obsah

1. Informácia o stave AK EŠIF je dokument, ktorý slúži na komplexné a objektívne posúdenie stavu administratívnych kapacít EŠIF, ako jedného zo základných predpokladov efektívnej a účinnej implementácie politiky súdržnosti EÚ na Slovensku. Zahŕňa kľúčové aspekty riadenia ľudských zdrojov zapojených do riadenia, implementácie, kontroly a auditu EŠIF v PO 2014 - 2020 s ohľadom na úlohy súvisiace s riadením, monitorovaním a posilnením AK EŠIF, uvedené v Partnerskej dohode.
2. Informácia o stave AK EŠIF obsahuje najmä:

* sumárny stav počtu AK za subjekty zapojené do riadenia, implementácie, kontroly a auditu EŠIF ku koncu sledovaného obdobia, porovnanie s predchádzajúcim obdobím,
* počet schválených, vytvorených a obsadených miest AK EŠIF za jednotlivé rezorty (subjekty), priemerný evidenčný počet AK EŠIF,
* prehľad počtu miest vykonávajúcich podporné činnosti pre AK EŠIF,
* prehľad pracovných pozícií (štandardizované, neštandardizované) za subjekt,
* fluktuácia na miestach AK EŠIF a jej príčiny,
* využívanie zdrojov TP vynaložené na osobné výdavky zamestnancov subjektov zapojených do riadenia, implementácie, kontroly a auditu EŠIF,
* vzdelávanie AK EŠIF,
* ďalšie relevantné témy (za oblasť ľudských zdrojov, napr. prijímanie nových zamestnancov, motivácia, odmeňovanie, čerpanie zdrojov TP podľa OP atď.),
* zhrnutie,
* prílohy.

1. MIRRI SR vypracováva Informáciu o stave AK EŠIF raz ročne za rok „n“, ktorú zverejní najneskôr do 30.04. roku „n+1“.
2. Informácia o stave AK EŠIF je po schválení ministrom MIRRI SR zverejnená na [www.partnerskadohoda.gov.sk](http://www.partnerskadohoda.gov.sk/) a na webovom sídle gestora AK EŠIF <https://cpv.mirri.gov.sk/>.

## 4 Zodpovednosti

1. MIRRI SR ako gestor AK EŠIF zodpovedá za spracovanie Informácie o stave AK EŠIF v súlade so štruktúrou definovanou v kapitole 3, bodu 2 tohto metodického pokynu.
2. MIRRI SR pri príprave Informácie o stave AK EŠIF vychádza z kvantitatívnych a kvalitatívnych údajov evidovaných v IS CPV[[3]](#footnote-4) jednotlivými subjektmi zapojenými do riadenia, implementácie, kontroly a auditu EŠIF.
3. Subjekty verejnej správy predkladajú elektronicky MIRRI SR údaje o stave administratívnych kapacít EŠIF aj za ostatné subjekty,[[4]](#footnote-5) spadajúce do jeho rozpočtovej kapitoly, zapojené do riadenia, implementácie, kontroly a auditu EŠIF v zmysle Systému riadenia EŠIF, Systému riadenia Programu rozvoja vidieka SR 2014 – 2020 a Systému finančného riadenia ŠF, KF a ENRF na PO 2014 - 2020 za rok „n“ najneskôr do 15. 02. roku „n+1“.
4. Za subjekty územnej samosprávy, vykonávajúce funkciu SO pre IROP, predkladá požadované údaje RO pre IROP.
5. Minimálny rozsah požadovaných údajov o AK EŠIF za príslušné obdobie je určený v IS CPV v sekcii „Evidencia údajov a reporty“, podsekcia „Evidencia údajov k metodickému pokynu gestora AK EŠIF č. 21“[[5]](#footnote-6). Požadované údaje za konkrétny subjekt do IS CPV nahráva „správca reportov“.[[6]](#footnote-7)
6. Žiadosť o pridelenie role „Správca reportov“ a prístupu do IS CPV sa zasiela elektronicky e-mailom na adresu [vzdelavanieakesif@mirri.gov.sk](mailto:vzdelavanieakesif@mirri.gov.sk) .
7. Správca reportov za príslušný subjekt verejnej správy je plne zodpovedný za správnosť vkladaných údajov do IS CPV.
8. Pre účely posúdenia vybraných oblastí v rámci ľudských zdrojov môže gestor AK EŠIF iniciovať špecifický zber vybraných údajov a ich spracovanie priebežne počas celého roka, napr. prostredníctvom elektronickej komunikácie.
9. Údaje, ktoré sú evidované subjektami do IS CPV môže gestor AK EŠIF využiť na spracovanie analýz a hodnotení, ktoré sú vykonávané v inej forme a v iných termínoch ako Informácia o stave AK EŠIF. Pre tento účel je potrebné evidovať údaje v IS CPV o priemernom evidenčnom počte zamestnancov prepočítanom na plný pracovný úväzok (FTE) na kvartálnej báze. Subjekty verejnej správy sú povinné aktualizovať údaje o počte FTE do konca kalendárneho mesiaca nasledujúcom po príslušnom kalendárnom štvrťroku (okrem FTE k 31.12., ktoré sa aktualizuje k 15.02.)
10. Pri zbere údajov v zmysle tohto MP sú povinné všetky subjekty poskytnúť súčinnosť.

## 5 Popis hlavných údajov

1. Tabuľka „Administratívne kapacity EŠIF“– účelom je poskytnúť relevantné údaje o stave AK EŠIF na úrovni inštitúcií a subjektov zodpovedných za riadenie, implementáciu, kontrolu a audit EŠIF. Údaje sa týkajú celkového počtu schválených miest AK EŠIF v zmysle platného uznesenia vlády SR (automaticky vyplnený údaj za subjekt); počtu vytvorených miest AK EŠIF k 31.12. roku „n“; počtu obsadených miest AK EŠIF k 31.12. roku „n“ a priemerného evidenčného počtu AK EŠIF, prepočítaného na plný pracovný úväzok za rok k 31.03., 30.06., 30.09. a 31.12. roku „n“.
2. Tabuľka „Podporné činnosti“ – cieľom je získať údaje o celkovom objeme podporných činností, ktoré boli financované zo zdrojov technickej pomoci v sledovanom roku „n“. Údaje sú odvodené z počtu schválených miest AK EŠIF v zmysle platného uznesenia vlády SR (automaticky vyplnený údaj za subjekt); priemerného počtu miest v rámci ktorých sa vykonávali v  roku „n“ podporné činnosti oprávnené na financovanie z TP“; podporných činností, prepočítaných na plný ročný pracovný úväzok, financovaných z TP v roku „n“ a percenta podporných činností zo schváleného počtu AK EŠIF (automatický výpočet).
3. Tabuľka „Fluktuácia“ – účelom tabuľky je získať informáciu o fluktuácii AK v rámci subjektu zapojeného do riadenia, implementácie, kontroly a auditu EŠIF v sledovanom roku „n“, pričom fluktuácia zamestnancov predstavuje mobilitu pracovníkov v organizácii / odchod zamestnancov z organizácie. Miera fluktuácie je hodnota vypočítaná podľa vzorca (Celkový počet výstupov z miest AK EŠIF/Priemerný evidenčný počet AK EŠIF, prepočítaný na plný pracovný úväzok, za rok „n“).
4. Tabuľka „Využívanie zdrojov TP na financovanie osobných výdavkov AK EŠIF – na základe požadovaných údajov je možné posúdiť stav čerpania zdrojov technickej pomoci na financovanie osobných výdavkov AK EŠIF kumulatívne k „n-1“, čerpanie TP v sledovanom roku „n“ a zároveň zanalyzovať dostatočnosť zdrojov TP v PO 2014 - 2020. Údaje sa zadávajú v štruktúre:

* Indikatívna alokácia TP na financovanie osobných výdavkov AK EŠIF pre PO 2014-2020 (EÚ zdroj)
* Zdroje TP čerpané na financovanie osobných výdavkov AK EŠIF do 31.12. v roku „n-1“ (EÚ zdroj)
* Zdroje TP čerpané na financovanie osobných výdavkov AK EŠIF v roku „n“ (EÚ zdroj)
* Zostatok zdrojov TP na financovanie osobných výdavkov AK EŠIF do konca programového obdobia (automaticky vypočítaná hodnota)
* Priemerná mesačná hrubá mzda na 1 AK EŠIF (vypĺňa sa hodnota za celý subjekt), za všetky zdroje,
* Priemerné mesačné odmeny z priemernej mesačnej hrubej mzdy na 1 AK EŠIF (vypĺňa sa hodnota za celý subjekt) za všetky zdroje,
* Priemerná výška celkovej ceny práce na 1 AK EŠIF financovaných z TP v roku „n“ (vypĺňa sa hodnota za celý subjekt).

1. Tabuľka “Prehľad pracovných pozícií – slúži na získanie údajov o obsadenosti miest AK EŠIF podľa jednotlivých štandardizovaných pracovných pozícií definovaných Metodickým pokynom gestora AK EŠIF č. 22. Zadáva sa priemerný evidenčný počet AK EŠIF za každú štandardizovanú pozíciu, prepočítaný na plný pracovný úväzok za rok „n“.

## 6 Zoznam použitých skratiek

AK EŠIF administratívna kapacita EŠIF

EŠIF európske štrukturálne a investičné fondy

IS CPV Informačný systém Centrálny plán vzdelávania AK EŠIF

EÚ Európska únia

ENRF Európsky námorný a rybársky fond

FTE Full time equivalent /ekvivalent plného pracovného úväzku

IROP Integrovaný regionálny operačný program

MIRRI SR Ministerstvo investícií, regionálneho rozvoja a informatizácie Slovenskej republiky

MP metodický pokyn

RO riadiaci orgán

SO sprostredkovateľský orgán

TP technická pomoc

## 7 Zoznam príloh

1. Príloha č. 1 – Štvrťročný výkaz o práci na rok 2021, Práca 2-04 vydaný Štatistickým úradom Slovenskej republiky

1. § 3 Zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov [↑](#footnote-ref-2)
2. Kategória výdavkov: 610 Mzdy, platy, služobné príjmy a ostatné osobné vyrovnania a 620 Poistné a príspevok do poisťovní podľa Ekonomickej klasifikácie rozpočtovej klasifikácie. [↑](#footnote-ref-3)
3. Pri evidencii údajov sa osoby s oprávnením evidencie údajov do IS CPV riadia „Používateľskou príručkou k IS CPV AK EŠIF“ [↑](#footnote-ref-4)
4. Subjekty verejnej správy prostredníctvom role „Správca reportov“ pristupuje do evidencie údajov subjektu, spadajúceho do jeho rozpočtovej kapitoly, skontroluje správnosť údajov a odošle report MIRRI SR prostredníctvom na to určenej funkcie. [↑](#footnote-ref-5)
5. Relevantné údaje obsiahnuté v IS CPV v zmysle MP gestora AK EŠIF č. 27 sa k 31.12. roku „n“ musia zhodovať. [↑](#footnote-ref-6)
6. Správca reportov je poverená osoba, ktorá má prístup do IS CPV za konkrétny subjekt a je zodpovedná za správnosť zadaných údajov do IS CPV v zmysle tohto metodického pokynu. [↑](#footnote-ref-7)